ನಾಗರ ಹಾವಿನ ಹುತ್ತದ ಮುಂದೆ ಕೊಯ್ದು, ರಕ್ತ ತರ್ಪಣ ಮಾಡುವ ಮೂಲಕ ಶ್ರಾವಣ ಮಾಸ ಬಳ್ಳಾರಿ, ಆ. 03 ಹಿ.ಸ ಇದೊಂದು ವಿಶಿಷ್ಟವಾದ ಆಚರಣೆ. ಸಾಮಾನ್ಯವಾಗಿ ಶ್ರಾವಣದಲ್ಲಿ ಮಾಂಸ ಸೇವನೆ ವರ್ಜ್ಯ. ಆದರೆ, ಈ ಜನಗಳು ಕೋಳಿಯನ್ನು ನಾಗರ ಹಾವಿನ ಹುತ್ತದ ಮುಂದೆ ಕೊಯ್ದು, ರಕ್ತ ತರ್ಪಣ ಮಾಡುವ ಮೂಲಕ ಶ್ರಾವಣ ಮಾಸವನ್ನು ಶ್ರದ್ಧೆ, ಭಕ್ತಿ ಮತ್ತು ಸಂಪ್ರದಾಯವಾಗಿ ಅದ್ಧೂರಿಯಾಗಿ ಆಚರಿಸುತ್ತಿದ್ದಾರೆ.ಬತ್ತನಹಳ್ಳಿ ಕೂಡ್ಲಿಗಿ ಪಟ್ಟಣದಿಂದ 7 ಕಿ.ಮೀ, ಕೊಟ್ಟೂರು ಪಟ್ಟಣದಿಂದ 12 ಕಿ.ಮೀ ದೂರದಲ್ಲಿ ಇರುವ ಕುಗ್ರಾಮ. ಅಲೆಮಾರಿ ಜನಾಂಗದ 270 ಕುಟುಂಬಗಳನ್ನು ಹೊಂದಿರುವ ಬತ್ತನಹಳ್ಳಿ, ವಿಶಿಷ್ಟವಾದ ಶ್ರಾವಣಮಾಸದ ಆಚರಣೆಯಿಂದ ಸಾಕಷ್ಟು ಪ್ರಚಾರವನ್ನು ಪಡೆಯುತ್ತಿದೆ. ಬತ್ತನಹಳ್ಳಿ ಗ್ರಾಮ ಪಂಚಾಯಿತಿ ಮಾಜಿ ಉಪಾಧ್ಯಕ್ಷ, ಹಾಲಿ ಸದಸ್ಯ ಸಾತವಾಡಿ ಕೊಟ್ರೇಶ, 38, ಅವರು ಮಾತನಾಡಿ, ಅನಾದಿ ಕಾಲದಿಂದಲೂ ಕೋಳಿಯನ್ನು ಮಾತ್ರ ಹುತ್ತಕ್ಕೆ ನೈವೇದ್ಯವಾಗಿ ಅರ್ಪಿಸುವ ಪದ್ಧತಿ ಸಂಪ್ರದಾಯದAತೆ ನಮ್ಮಲ್ಲಿ ಆಚರಣೆಯಲ್ಲಿದೆ. ನಾವು, ಎಲ್ಲರೂ ಈ ಹಬ್ಬವನ್ನು ಪ್ರತೀ ವರ್ಷ ತಪ್ಪದೇ ಆಚರಿಸಿ, ಕೋಳಿಯನ್ನು ಸಮರ್ಪಿಸಿ, ಮನೆಗೆ ತೆಗೆದುಕೊಂಡು ಹೋಗಿ ಮಸಾಲೆಗಳನ್ನು ಸೇರಿಸಿ, ರುಚಿಕಟ್ಟಾಗಿ ಅಡುಗೆ ಮಾಡಿಕೊಂಡು ಮನೆಯ ಎಲ್ಲರೂ ಒಟ್ಟಿಗೇ ಕೂತು ತಿನ್ನುತ್ತೇವೆ ಎಂದು ಹೇಳುತ್ತಾರೆ. ಈ ಗ್ರಾಮಸ್ಥರು ಅಲೆಮಾರಿ ಕೊರಚ ಜನಾಂಗಕ್ಕೆ ಸೇರಿದ್ದರೂ ವ್ಯವಸಾಯ ಇವರ ಕುಲವೃತ್ತಿ. ನೇಕಾರಿಕೆ ಉಪ ವೃತ್ತಿ. ಶಿಕ್ಷಣಕ್ಕೆ ಆದ್ಯತೆ ನೀಡಿರುವ ಈ ಹಳ್ಳಿಯಲ್ಲಿ ಅಕ್ಷರ ಕಲಿತವರ ಸಂಖ್ಯೆ ಹೆಚ್ಚಿದೆ. 1000ಕ್ಕೂ ಹೆಚ್ಚಿನ ಜನಸಂಖ್ಯೆಯ ಈ ಗ್ರಾಮದಲ್ಲಿ ಅಕ್ಷರದ ಜೊತೆ, ವಿಜ್ಞಾನ, ಸಂಪ್ರದಾಯ, ಆಚರಣೆ ಎಲ್ಲವೂ ಆಚರಣೆಯಲ್ಲಿ ಇವೆ. ಹಿಂದುಸ್ತಾನ್ ಸಮಾಚಾರಮ.ಕುಎಂ.ಎಸ್ಯ.ಮ